Pigeon King International

Pigeon King International (PKI) var et canadisk pyramidespill av varianten Ponzi-svindel som opererte i tidsrommet 2004 til 2008.What's the Matter with Canada? Pyramid Scheme Alert

PKI ble lansert som en ny og lukrativ inntektskilde for canadiske bønder ved at de investerte i dueavl som skulle gi svært høy avkastning.The Collapse of Pigeon King International  Better Farming Magazine I virkeligheten var duene verdt svært lite, og avkastning ble betalt med penger som nye investorer betalte inn. Om lag tusen bønder investerte i selskapet før det kollapset; totalt ble det investert mer enn 20 millioner dollar.

I 2007 varslet en av de ansatte i selskapet om den ulovlige virksomheten, og canadiske myndigheter ba politiet etterforske selskapet. Grunnet svært få forbrukerklager på selskapet valgte politiet å legge bort saken uten å etterforske den. Først da selskapet prøvde å ekspandere til bønder i USA, ble det satt kritisk søkelys på selskapet fra offentlig hold ved at flere amerikanske delstater gikk ut og advarte sine innbyggere mot å investere penger i selskapet. Det canadiske tidsskriftet Better Farming Magazine stilte også gjennom en serie artikler spørsmål ved selskapets forretningsmodell. For dette vant de senere en pris for undersøkende journalistikk av den canadiske journalistforeningen (CAJ).

Selskapets kollaps i 2008 utløste ikke bare store økonomiske vanskeligheter for bøndene som var berørt, det forårsaket også betydelige utfordringer med å få avlivet flere hundre tusen duer på en human måte.Pigeon kill begins Better Farming Magazine

I desember 2010 ble selskapets grunnlegger Arlan Galbraith arrestert og siktet for bedrageri.'Pigeon King' charged in alleged $1M fraud CBC News Han ble dømt til syv års fengsel, men ble løslatt før dommen var ferdigsonet grunnet høy alder.

 Referanser 

Kategori:Pyramidespill
Kategori:Selskaper etablert i 2004
Kategori:Selskaper opphørt i 2008
Kategori:Canadiske selskaper